open-index/open-wikipedia-markdown huggingface dataset:
Περιφερειακή Ενότητα Λήμνου

Η **Περιφερειακή Ενότητα Λήμνου** (Π.Ε. Λήμνου) είναι μία από τις 74 περιφερειακές ενότητες  τοπικής αυτοδιοίκησης που δημιουργήθηκαν στην Ελλάδα το 2011 με το Πρόγραμμα Καλλικράτης, ως υποδιαιρέσεις των περιφερειών. Ανήκει στην Περιφέρεια Βορείου Αιγαίου και συγκροτήθηκε από τη γεωγραφική έκταση της τέως Επαρχίας Λήμνου του Νομού Λέσβου. Πρωτεύουσά της είναι η Μύρινα.

## Δήμοι της Π.Ε. Λήμνου

Η Π.Ε. Λήμνου αποτελείται από δύο δήμους:

*Δήμος Λήμνου, με πρωτεύουσα τη Μύρινα.
*Δήμος Αγίου Ευστρατίου, με πρωτεύουσα τον Άγ. Ευστράτιο.

## Χωρικοί Αντιπεριφερειάρχες (έπαρχοι) Λήμνου και Αγίου Ευστρατίου

## Πηγές και εξωτερικοί σύνδεσμοι

*Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης με αναθεωρημένο κατάλογο των περιφερειακών ενοτήτων .
*Καλλικράτης (ΦΕΚ 1292/11/8/2010) .
*Ιστοσελίδα Περιφ. Ενότητας Λήμνου


Λημνου
Γουλιέλμος ντυ Βαιρ

Ο **Γουλιέλμος ντυ Βαιρ** (γαλλ. Guillaume Du Vair, 7 Μαρτίου 1556 - 3 Αυγούστου 1621) ήταν Γάλλος κληρικός, νομικός, πολιτικός, φιλόσοφος και ελληνιστής. Χρημάτισε επίσης υπουργός, δικαστής και επίσκοπος λαμβάνοντας και τον τίτλο του Κόμητος.

Γεννήθηκε στο Παρίσι το 1556 και από νωρίς ακολούθησε το καθολικό ιερατικό σχήμα. Σπούδασε νομικά και σύντομα ασχολήθηκε τόσο με τη δικηγορία όσο και με την πολιτική όπου και αναδείχθηκε σπουδαίος ρήτορας. Το 1584 ανέλαβε σύμβουλος της γαλλικής Βουλής όπου και υπερασπίστηκε έντονα τα συμφέροντα του γαλλικού θρόνου επί του Σαλικού κώδικα, έναντι του ισπανικού όπου είχαν εγερθεί αξιώσεις διαδοχής. Ο Βασιλιάς Ερρίκος Δ΄ της Γαλλίας αναγνωρίζοντας την προσφορά του τον διόρισε δικαστή στη Μασσαλία. 
Το 1595 εξέδωσε ειδικό σύγγραμμα επί της ρητορικής "*Εγχειρίδιο της γαλλικής ευγλωττίας*" στο οποίο κατέκρινε τους ρήτορες της εποχής του που ακολουθούσαν αθέμιτους τρόπους καλώντας τους να παραδειγματιστούν από τους αρχαίους Έλληνες ρήτορες. Το 1599 ανέλαβε πρόεδρος της Βουλής της Προβηγκίας. Το 1616 ο Βασιλιάς Λουδοβίκος ΙΓ΄ του απένειμε τον τίτλο του Κόμη.

Το φιλολογικό έργο του Γ. ντυ Βαιρ παρουσιάζει μεγαλύτερο ενδιαφέρον από το αξιόλογο πολιτικό του. Υπήρξε λάτρης των αρχαίων ελληνικών γραμμάτων. Μετέφρασε μεταξύ άλλων το "Εγχειρίδιον" του Επικτήτου, τους "Λόγους" του Δημοσθένη και του Κικέρωνα καθώς επίσης και τα "Έργα" του Αγίου Βασιλείου. Εκτός από το "Εγχειρίδιο της γαλλικής ευγλωττίας" έγραψε επίσης "Σκέψεις επί των ψαλμών" καθώς και "Ποιήματα". Εκείνο όμως που υπήρξε περισσότερο σπουδαίο ήταν το "Εγχειρίδιο Ευσταθείας" στο οποίο εξέθεσε τις φιλοσοφικές του ιδέες τις οποίες και ανέπτυξε ευρύτερα στο νεότερο έργο του "*Η ηθική φιλοσοφία των Στωικών*", το οποίο και τον κατέταξε στους νεοστωικούς φιλοσόφους.

Ο Γουλιέλμος ντυ Βαιρ πέθανε το 1621 στη πόλη Τονέν (Tonneins).

## Παραπομπές


## Πηγές
* "Μεγάλη Ελληνική Εγκυκλοπαίδεια" τομ.Στ΄, σελ.484.

Κατηγορία:Γάλλοι επίσκοποι
Κατηγορία:Γάλλοι δικηγόροι
Κατηγορία:Γάλλοι δικαστές
Κατηγορία:Γάλλοι ευγενείς
Κατηγορία:Γάλλοι πολιτικοί
Κατηγορία:Γάλλοι συγγραφείς
Κατηγορία:Γάλλοι μεταφραστές
Κατηγορία:Γάλλοι φιλόσοφοι
Κατηγορία:Ελληνιστές
Κατηγορία:Φιλόσοφοι του 16ου αιώνα
Κατηγορία:Φιλόσοφοι του 17ου αιώνα
Ριτσερκάρε

Το **ριτσερκάρε** ή **ριτσερκάρ** (από το ιταλικό ρήμα *ricercare* που σημαίνει *αναζητώ*) είναι οργανικό μουσικό είδος, που άνθισε την εποχή της ύστερης Αναγέννησης και του Μπαρόκ. Όπως προκύπτει και από την ετυμολογία του όρου, το ριτσερκάρε χρησιμοποιούνταν ως εισαγωγικό κομμάτι, εν είδει *αναζήτησης* (και εδραίωσης) της τονικότητας του κομματιού που το ακολουθούσε. Αντίστοιχα εν πολλοίς στη λειτουργία του αυτή είναι και το πρελούδιο, η φαντασία, η τοκάτα κ.ά.· αυτό που διαφοροποιεί το ριτσερκάρε είναι η αντιστικτική του δομή, γεγονός που το καθιστά συγγενικό είδος του κανόνα και της μεταγενέστερης φούγκας.

Υπάρχουν δύο ειδών ριτσερκάρε: το ένα είναι κατά βάση ομοφωνικό και -κατ' αντιστοιχία της τοκάτας- περιέχει περιστασιακά διανθίσματα, με κλίμακες και δεξιοτεχνικά περάσματα. Ο δεύτερος τύπος κινείται σε πολυφωνικό ύφος, χρησιμοποιώντας τα μέσα της μίμησης και της αντίστιξης· στην εποχή του Μπαρόκ επικράτησε ο δεύτερος τύπος, απόγονος της οποίας αποτέλεσε εν συνεχεία η φούγκα. Παραδείγματα και των δύο τύπων υπάρχουν στα έργα του Ιταλού συνθέτη Τζιρόλαμο Φρεσκομπάλντι, ειδικότερα δε στο *Recercari et canzoni franzese fatte sopra diverse oblighi in partitura, libro primo*, που εκδόθηκε στη Ρώμη το 1615.

Ο αντιστικτικός τύπος του ριτσερκάρε εμφανίζεται στα μέσα του 16ου αιώνα και αναπτύσσεται παράλληλα με το μοτέτο, με το οποίο μοιράζεται πολλά κοινά στοιχεία, κυρίως όσον αφορά στην πολυφωνική γραφή. Η μεταγραφή μοτέτων για οργανικά σύνολα ή πληκτροφόρα ήταν κοινή πρακτική της εποχής, κάτι που οδήγησε τους συνθέτες να γράφουν οργανικά κομμάτια παρόμοιου χαρακτήρα, κυρίως δε για εκκλησιαστικό όργανο ή λαούτο. Στην εξέλιξή των μεταγραφών το αρχικό κείμενο εξαλείφθηκε και εν τέλει οδήγησε στην εδραίωση του ριτσερκάρε ως οργανικό αντίστοιχο του μοτέτου.

Στην εποχή του Μπαρόκ, το αντιστικτικά εξελιγμένο ριτσερκάρε σταδιακά παρέδωσε τα σκήπτρα στη φούγκα, όπως και στην περίπτωση της καντσόνας που εξελίχθηκε στη σονάτα. Σε πολλές περιπτώσεις, ακόμη και του ύστερου Μπαρόκ, το ριτσερκάρε δεν έχει ουσιώδεις διαφορές με τη φούγκα· η ειδοποιός τους διαφορά συνίσταται στο ότι στο ριτσερκάρε οι νότες είναι μεγαλύτερες σε αξία, ενώ ο χαρακτήρας του είναι πιο σοβαρός και επίσημος. Το πλέον γνωστό παράδειγμα αποτελεί ίσως το *Ριτσερκάρε για έξι φωνές* από τη *[[Μουσική Προσφορά]]* (1747) του Γιόχαν Σεμπάστιαν Μπαχ.

μικρογραφία|600px|center|Το θέμα του ριτσερκάρε για έξι φωνές, από τη ''Μουσική Προσφορά'' του Μπαχ.

## Πηγές
* "Ricercar," "Fugue," "Counterpoint" in *The New Grove Dictionary of Music and Musicians*, ed. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
* Gustave Reese, *Music in the Renaissance*.  New York, W.W. Norton & Co., 1954.  ISBN 0-393-09530-4
* Manfred Bukofzer, *Music in the Baroque Era*.  New York, W.W. Norton & Co., 1947.  ISBN 0-393-09745-5
* Ursula Kirkendale, "The Source for Bach's *Musical Offering*," *Journal of the American Musicological Society* 33 (1980), 99-141.
* *The New Harvard Dictionary of Music*, ed. Don Randel.  Cambridge, Massachusetts, Harvard University Press, 1986.  ISBN 0-674-61525-5

## Εξωτερικοί σύνδεσμοι
* 

Κατηγορία:Μουσική μορφολογία
Λεκάνη

Ο όρος **λεκάνη** μπορεί να αναφέρεται:
* στο ανατομικό χαρακτηριστικό λεκάνη
* στη λεκάνη απορροής
* στην ωκεάνια λεκάνη
* στα Όρη Λεκάνης
* στη λεκάνη (σκεύος)
* στη λεκάνη (είδος υγιεινής)
* στην Λεκάνη Καβάλας, οικισμός του νομού Καβάλας.
Ζονατάν Τονόν

thumb|right|200px|Ο Τζόναθαν Θόνον με την καρό σημαία στον γύρο του θριάμβου στο 3ο Σιρκουί Καρτ Πάτρας 2011

Ο **Τζόναθαν Θόνον** (γαλλικά: *Jonathan Thonon*), (Βατερλώ, 22 Οκτωβρίου 1966) είναι Βέλγος πρωταθλητής αγωνιστικών αυτοκινήτων και παγκόσμιος πρωταθλητής. Αγωνίζεται στα καρτ στην κατηγορία ΚΖ1 με την εργοστασιακή ομάδα της RCG. 

Ξεκίνησε τον μηχανοκίνητο αθλητισμό από το βελγικό πρωτάθλημα καρτ , αρχικά από την κατηγορία μίνι μετά στην cadet και την junior όπου ήταν πρωταθλητής Βελγίου το 1995, 1997, 2001, και 2002 . Αναδείχτηκε στην συνέχεια πρωταθλητής Γαλλίας το 2002 κι Ευρώπης το 2002. 

Ήταν οδηγός και στην Φόρμουλα 1 με νίκες στις Pole Position το 1993 και το 1995 

Από το 2006 μεταπήδησε στα καρτ με κιβώτιο ταχυτήτων και την κατηγορία super όπου είναι πρωταθλητής Ευρώπης το 2007 και 2010, και 4 φορές παγκόσμιος πρωταθλητής 2007, 2008, 2009, και 2011.

Το 2011 συμμετείχε στο 3ο Σιρκουί Καρτ Πάτρας 2011 με την αγωνιστική ομάδα της RCG Hellas στην κατηγορία super όπου τερμάτισε πρώτος στον ημιτελικό και στον τελικό. 

## Παραπομπές

## Πηγές
* Τζόναθαν Θόνον επίσημη ιστοσελίδα
* P.I.C.K Patras επίσημη ιστοσελίδα - Nέα

Κατηγορία:Οδηγοί καρτ
Κατηγορία:Βέλγοι οδηγοί της Φόρμουλα 1
Γεώργιος Παλαιολόγος

Ο **Γεώργιος Παλαιολόγος** ήταν ένας από τους πιο εξέχοντες στρατιωτικούς διοικητές και οι υποστηρικτές του αυτοκράτορα Αλεξίου Κομνηνού (1081-1118) που συμμετείχε σε πολλές εκστρατείες και τιμήθηκε με το αξίωμα του νωβελίσσιμου.

## Βιογραφικά στοιχεία

Ήταν γιος του γνωστού, ως πρώτου μέλους της Παλαιολόγου οικογένειας, Νικηφόρου Παλαιολόγου δούκα της Μεσοποταμίας. Η σύζυγός του Άννα Δούκαινα ήταν αδελφή της Ειρήνης Δούκαινας, συζύγου τού Αλέξιου Α΄ Κομνηνού. Έπαιξε σημαντικό ρόλο στις εκστρατείες του (1081-1085), ειδικά στην μάχη στο Δυρράχιο (18 Οκτωβρίου 1081), στην πολιορκία και επανάκτηση της Καστοριάς εναντίον των Νορμανδών, καθώς και στην μάχη του λόφου Λεβούνιου κοντά στην Κωνσταντινούπολη κατά των Πετσενέγων (1087-1091). Οι εκστρατείες αυτές ήταν η κύρια πηγή που χρησιμοποιείται από την Άννα Κομνηνή στην Αλεξιάδα στις μάχες του πατέρα της. Στη σύνοδο του 1094 αναφέρεται ως νωβελίσσιμος.

Ο Γεώργιος Παλαιολόγος είχε έναν μικρότερο αδελφό, τον Νικόλαο.
## Οικογένεια
Είχε αποκτήσει τέσσερις γιους:
* Νικηφόρος, δούκας της Θεσσαλονίκης. Ο δισεγγονός του Ανδρόνικος Παλαιολόγος ήταν ο πατέρας του Μιχαήλ Η΄.
* Ανδρόνικος π. 1083/85-π. 1115/18, κυβερνήτης της Θεσσαλονίκης.
* Μιχαήλ, σεβαστός.
* Αλέξιος, νυμφεύτηκε την Άννα Κομνηνή Δούκαινα. Ο εγγονός του Αλέξιος Παλαιολόγος νυμφεύτηκε σε 2ο γάμο την Ειρήνη Αγγελίνα (κόρη του Αλεξίου Γ΄) και είχαν κόρη τη Θεοδώρα Παλαιολογίνα, μητέρα του Μιχαήλ Η΄ Παλαιολόγου.

## Δείτε επίσης
*Νικηφόρος Βρυέννιος ο Νεότερος
## Παραπομπές


## Βιβλιογραφία
*Angold, Michael, The Byzantine Empire 1025–1204: A Political History(1984) Η βυζαντινή αυτοκρατορία 1025 - 1204:Μία πολιτική ιστορία. Longman. ISBN 0582490618   
*Skoulatos, Basile (1980) (στα γαλλικά), Les personnages byzantins de l'Alexiade: Analyse prosopographique et synthese.
## Εξωτερικοί σύνδεσμοι
*Η μάχη στο λόφο Λεβούνιο
*Nobilissimus(νωβελίσσιμος)

Κατηγορία:Βυζαντινοί αξιωματούχοι
Γεωργιος
Κατηγορία:Βυζαντινοί του 11ου αιώνα
Κατηγορία:Νωβελίσσιμοι
Κατηγορία:Βυζαντινοί εταιρειάρχες
Λεκάνη (ανατομία)

thumb|180px|Γυναικεία λεκάνη
thumb|180px|Αντρική λεκάνη
Η **λεκάνη**, ή η **πύελος**, αποτελεί μέρος της ανθρώπινης ανατομίας. Είναι μια μεγάλη οστεώδης δομή στο τέλος της σπονδυλικής στήλης και ενώνει τα κάτω άκρα με τον υπόλοιπο σκελετό.
Κηφίσιος

thumb|Η Αρχαία Αγορά της Αθήνας.|250px
Ο **Κηφίσιος** ήταν αρχαίος Έλληνας Αθηναίος δημαγωγός που έζησε περί τα τέλη του 5ου με αρχές του 4ου αιώνα π.Χ.

Αφού προηγουμένως είχε δωροδοκηθεί από τον Καλλία, το 399 π.Χ., μήνυσε τον ρήτορα Ανδοκίδη ότι συμμετείχε στα Ελευσίνια Μυστήρια κατά το χρόνο που τελούσε σε τιμωρία από της εποχής της δίκης των Ερμοκοπιδών. Επειδή όμως η κατηγορία του αυτή δεν συγκέντρωσε τον απαιτούμενο αριθμό ψήφων των δικαστών καταδικάστηκε ο ίδιος ο Κηφίσιος σύμφωνα με την ισχύουσα  τότε νομοθεσία σε ατιμία.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.10ος, σελ.692.

Κατηγορία:Αρχαίοι Αθηναίοι
Κανέλα (αποσαφήνιση)

Η λέξη **Κανέλα** μπορεί να αναφέρεται:

* Κανέλα, μπαχαρικό.
* Κιννάμωμο το γνήσιον *(Cinnamomum verum)*, φυτό.
* Κιννάμωμον η Κασσία *(Cinnamomum cassia)*, φυτό.
Λαογραφικό Μουσείο Ξυλαγανής Ροδόπης

Το **Λαογραφικού Μουσείο του Πολιτιστικού Ομίλου Ξυλαγανής** (ΠΟΞ) βρίσκεται στην Ξυλαγανή του Νομού Ροδόπης, περίπου 17 χιλιόμετρα νότια της Κομοτηνής. 

Το μουσείο στεγάζεται σε έναν αναπαλαιωμένο αλευρόμυλο (δωρεά των οικογενειών Ουζουνοπούλου και Ατζεμιάν στον ΠΟΞ). Σε  συνολικό εμβαδόν 700 τ.μ. παρουσιάζεται πληθώρα από εκθέματα που σχετίζονται με την ζωή των ανθρώπων του χωριού, διαχωρισμένα σε ενότητες και  τοποθετημένα σε διαμορφωμένους χώρους θυμίζοντας άλλες εποχές. Από ένα πλούσιο ιστορικό φωτογραφικό υλικό και ντοκουμέντα από την ζωή στην περιοχή, ο επισκέπτης αποκομίζει μια εικόνα από την καθημερινότητα, τις συνήθειες, την εργασία, την κατοικία της ζωής εποχών που πέρασαν και δε πρέπει να λησμονηθούν.

Το Μουσείο έχει αγκαλιάσει τη μεγάλου ενδιαφέροντος λαογραφική συλλογή των κατοίκων της Ξυλαγανής, που έγινε με προσπάθειες μιας τριακονταετίας. Υλικές μαρτυρίες από την τέχνη, τη ζωή  και την ιστορία του τόπου - δωρεές των κατοίκων του χωριού - προβάλλουν το λαϊκό πολιτισμό της περιοχής. Οι επισκέπτες  ανασύρουν στην μνήμη τους τις εποχές που ήταν δεδομένη η ολιγάρκεια, η αυτάρκεια, η εργατικότητα και η «μετ’ ευτελείας φιλοκαλία» των τέκνων αυτής της γης. Τέλος, ένα πλούσια αξιοποιημένο φωτογραφικό υλικό κάνει πιο εύγλωττο το Μουσείο αυτό. 

Υπεύθυνη του μουσείου και πρόεδρος του διοικητικού συμβουλίου του Πολιτιστικού Ομίλου Ξυλαγανής, είναι η Σουλτάνα Πολιτσάκη-Παπαδημητρίου.

## Εξωτερικοί Σύνδεσμοι
*Η επίσημη ιστοσελίδα του Λαογραφικού Μουσείου

## Παραπομπές


Ξυλαγανης Ροδοπης
Κατηγορία:Περιφερειακή ενότητα Ροδόπης
Ύδρα (ζωολογία)

Η **ύδρα** είναι απλό, υδρόβιο ζώο με ακτινωτή συμμετρία. Οι ύδρες είναι αρπακτικά ζώα που ανήκουν στην συνομοταξία κνιδόζωα, στην ομοταξία 'Υδρόζωα' και στην τάξη 'Ανθομέδουσες'. Βρίσκονται στις περισσότερες μη-ρυπασμένες λίμνες γλυκού νερού και ρέματα στις εύκρατες και τροπικές περιοχές και μπορούν να συλλεχθούν με ήπιο σκούπισμα με ένα δίχτυ συλλογής σε χορταριασμένες περιοχές. Έχουν συνήθως μήκος λίγα χιλιοστά και μελετούνται καλύτερα με ένα μικροσκόπιο. Οι βιολόγοι ενδιαφέρονται ιδιαίτερα για τις ύδρες, λόγω της αναγεννητικής ικανότητάς τους. Μοιάζουν να μην γερνάνε ή να πεθαίνουν από γηρατειά. Ωστόσο, προς το παρόν, δεν υπάρχει επιστημονική ομοφωνία σχετικά με το εάν η ύδρα υφίστανται γήρανση ή όχι.

Εάν μια ύδρα δεχτεί επίθεση, τα πλοκάμια μπορούν να ανασυρθούν σε μικρά σφαιρίδια, και η στήλη μπορεί να συμπτυχθεί σε μια μικρή ζελατινώδη σφαίρα. Οι ύδρες, συνήθως, αντιδρούν με τον ίδιο τρόπο, ανεξάρτητα από την κατεύθυνση του ερεθίσματος, και αυτό μπορεί να οφείλεται στην απλότητα του δικτύου των νεύρων.

Οι ύδρες είναι γενικά καθισμένες ή στερεωμένες, αλλά κατά καιρούς κινούνται, αρκετά εύκολα, ειδικά, όταν κυνηγούν. Το επιτυγχάνουν αυτό με το σκύψιμο και τη σύνδεση τους στο υπόστρωμα, με το στόμα και τα πλοκάμια και στη συνέχεια αφήνουν το πόδι, το οποίο συνήθως ακουμπάει στο υπόστρωμα, με μία διαδικασία που ονομάζεται looping. 

Η ύδρα αναπαράγεται συνήθως μονογονικά με εκβλάστηση. Το εκβλάστημα εμφανίζεται σαν εξόγκωμα σε ένα σημείο του οργανισμού. Στη συνέχεια, αναπτύσσεται, αποχωρίζεται και ζει ανεξάρτητα από τον μητρικό οργανισμό.

## Εξωτερικοί σύνδεσμοι
* 

Κατηγορία:Υδρόζωα
Κατηγορία:Υδρόβια
Ακήρατος ο γραμματικός

Ο **Ακήρατος ο γραμματικός** ήταν ποιητής επίγραμμα του οποίου διασώθηκε στην Παλατινή Ανθολογία (επιτύμβιο επίγραμμα VII 138 για τον Έκτορα). Κατά τον Menk περιλαμβανόταν στον Στέφανο του Φιλίππου του Θεσσαλονικέως. Το ίδιο επίγραμμα διασώθηκε και στην Ανθολογία του Πλανούδη, στο δέκατο τέταρτο κεφάλαιο «Εις Ήρωας» του τρίτου βιβλίου της (L.3, T.14, E.15).

## Σημείωση


## Αναφορές


## Πηγές

*Pierre Waltz, Anthologie Grecque, ed. Les Belles Lettres, Paris, 1960, vol.V, p.173.
*εγκυκλοπαίδεια Πάπυρος-Λαρούς-Μπριτάννικα, λήμμα Ακήρατος.

Κατηγορία:Παλατινή Ανθολογία
Κατηγορία:Στέφανος του Φιλίππου
Κατηγορία:Ανθολογία του Πλανούδη
Αλφειός ο Μυτιληναίος

Ο **Αλφειός ο Μυτιληναίος** ήταν Έλληνας επιγραμματοποιός με καταγωγή από τη Μυτιλήνη, ο οποίος έζησε την εποχή του Αυγούστου στην Ρώμη. Σώζονται περί τα δέκα επιγράμματά του στην Παλατινή Ανθολογία. Έγραψε και ποιήματα τα οποία αναφέρονται σε θεούς (Πάνα, Ποσειδώνα), σε πρόσωπα (Όμηρο, Θεμιστοκλή) αλλά και πόλεις (Μυκήνες, Άργος, Δήλος). 

## Παραπομπές


## Πηγές
*Pierre Waltz, Anthologie Grecque, ed. Les Belles Lettres, Paris, 1960, vol.ΙΙΙ, p.183.
*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα  Αλφειός ο Μυτιληναίος. 

## Εξωτερικοί σύνδεσμοι

* Αλφειός ο Μυτιληναίος, Κλασικά από τον ιστότοπο Ίδρυμα Ποίησης
* Αλφειός ο Μυτιληναίος από το Smith's Dictionary

Κατηγορία:Παλατινή Ανθολογία
Κατηγορία:Μούσα Παιδική
Κατηγορία:Ανθολογία του Πλανούδη
Κατηγορία:Αρχαίοι Μυτιληνιοί
Ανταγόρας ο Ρόδιος

Ο **Ανταγόρας** ήταν Έλληνας ποιητής του 3ου π.Χ. αιώνα με καταγωγή από τη Ρόδο. Έζησε στην Αθήνα και στη Μακεδονία, προσκεκλημένος του Αντίγονου Γονατά. Γνωστά έργα του είναι η χαμένη *Θηβαΐδα* και ο *Ύμνος στον Έρωτα*, από τον οποίο σώζονται λίγοι στίχοι. Σώζονται επίσης δύο επιγράμματά του στην Παλατινή Ανθολογία (VII 103 και IX 147).

## Παραπομπές


## Πηγές

*Pierre Waltz, Anthologie Grecque, ed. Les Belles Lettres, Paris, 1960, vol.V, p.174.
*Χρυσούλα Σοϊλέ, εγκυκλοπαίδεια Πάπυρος-Λαρούς-Μπριτάννικα, λήμμα  Ανταγόρας.  

Κατηγορία:Αρχαίοι Έλληνες επικοί ποιητές
Κατηγορία:Αρχαίοι Ρόδιοι
Κατηγορία:Παλατινή Ανθολογία
Αντίστιος

Ο **Αντίστιος** ήταν Έλληνας επιγραμματοποιός που άκμασε περί το 20 μ.Χ. Δεν υπάρχουν άλλες πληροφορίες για την ζωή του. Στην Ελληνική Ανθολογία σώζονται τέσσερα επιγράμματά του από τον *Στέφανο* του Φιλίππου (VI 237, VII 366, XI 40, XVI 243).

## Πηγές

*Pierre Waltz, Anthologie Grecque, ed. Les Belles Lettres, Paris, 1960, vol.ΙΙΙ, p. 184.
*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Αντίστιος.  

Κατηγορία:Στέφανος του Φιλίππου
Κατηγορία:Παλατινή Ανθολογία
Κατηγορία:Ανθολογία του Πλανούδη
Dacia Duster

[thumb|right|Dacia Duster TCe 125 Prestige του 2014 στη [Γερμανία.]]

Το **Dacia Duster** είναι ένα μικρομεσαίο SUV αυτοκίνητο, που παράγεται από τη ρουμανική αυτοκινητοβιομηχανία Dacia, θυγατρική της γαλλικής Renault. Για πρώτη φορά παρουσιάστηκε στα τέλη του 2009 και οι πωλήσεις του άρχισαν το 2010. Αποτέλεσε το κυριότερο μοντέλο της εταιρείας που την καθιέρωσε σε πολλές αγορές, μεταξύ των οποίων και η ελληνική. Η δεύτερη γενιά του μοντέλου κυκλοφόρησε στα τέλη του 2017.

## Πρώτη γενιά
thumb|right|Το ταμπλό του Dacia Duster πρώτης γενιάς.
[thumb|right|Dacia Duster δεύτερης γενιάς στο Σαλόνι Αυτοκινήτου της [Γενεύης τον Μάρτιο του 2019.]]

Το μοντέλο αποκαλύφθηκε επίσημα στις 8 Δεκεμβρίου 2009 και κυκλοφόρησε για πρώτη φορά στην Ευρώπη στις 18 Μαρτίου 2010, κατά τη διάρκεια του Σαλονιού Αυτοκινήτου της Γενεύης. Τον Σεπτέμβριο του 2013, το Duster πρώτης γενιάς υπέστη μια έντονη ανανέωση.

Ειδικότερα στην Ελλάδα, έχει διατεθεί με έναν βενζινοκινητήρα 1.6 λίτρων δεκαεξαβάλβιδο, απόδοσης 105 ίππων, τόσο σε μπροστοκίνητες, όσο και σε τετρακίνητες εκδόσεις, καθώς και με έναν πετρελαιοκινητήρα 1.5 DCi απόδοσης 110 ίππων και μόνο σε τετρακίνητες εκδόσεις. Στο εξωτερικό διατέθηκε και με έκδοση που καίει υγραέριο με βενζινοκινητήρα 1.6 λίτρων, καθώς και με τον πετρελαιοκινητήρα 1.5 DCi απόδοσης 90 ίππων. Όλοι οι κινητήρες του, προέρχονται από τη Renault και συνδυάζονται με 5-τάχυτα και 6-τάχυτα μηχανικά κιβώτια ταχυτήτων.

**Επίπεδα εξοπλισμού με τα οποία διατέθηκε στην Ελλάδα:**
* 1.6 4x2: Ambiance, Laureate
* 1.6 4x4: Ambiance, Laureate
* 1.5 DCi 4x4: Ambiance, Laureate

### Κινητήρες

## Δεύτερη γενιά

Η δεύτερη γενιά του Dacia Duster παρουσιάστηκε στο Σαλόνι Αυτοκινήτου της Φρανκφούρτης από τις 14 έως τις 24 Σεπτεμβρίου 2017, ενώ οι πωλήσεις ξεκίνησαν πρώτα στη Ρουμανία τον Νοέμβριο του 2017.

## Πωλήσεις στην Ελλάδα

## Αναφορές


## Εξωτερικοί σύνδεσμοι
* 
* Η επίσημη Ελληνική ιστοσελίδα του Dacia Duster

Duster
Κατηγορία:Αυτοκίνητα SUV
Κατηγορία:Ρουμανικά αυτοκίνητα
Κατηγορία:Αυτοκίνητα ράλλυ
Θεωρία ουρών αναμονής

Μια **ουρά αναμονής** ή ισοδύναμα ένα **σύστημα εξυπηρέτησης** είναι ένα μαθηματικό πρότυπο για τη μοντελοποίηση ενός πραγματικού συστήματος εισόδου - εξόδου μονάδων (πελατών) στο οποίο υπεισέρχεται τυχαιότητα. Το αντικείμενο της θεωρίας αυτής είναι η ποσοτική μελέτη συστημάτων εξυπηρέτησης και εντάσσεται στο ευρύτερο γνωστικό πεδίο της Επιχειρησιακής Έρευνας, και ειδικότερα στο στοχαστικό μέρος της.

Τυπικά παραδείγματα ουρών αναμονής που παρουσιάζονται στις εφαρμογές είναι τα ταμεία των τραπεζών και γενικότερα διαφόρων οργανισμών, τα τηλεφωνικά κέντρα εξυπηρέτησης πελατών (call centers), το τηλεφωνικό δίκτυο, το Διαδίκτυο καθώς και τοπικά δίκτυα υπολογιστών (LAN), οι γραμμές παραγωγής μιας βιομηχανικής μονάδας, τα συγκοινωνιακά δίκτυα κλπ.

Στόχος της θεωρίας των ουρών αναμονής είναι η ποσοτική περιγραφή τέτοιων συστημάτων και ο βέλτιστος σχεδιασμός τους. Έτσι η θεωρία ουρών αναμονής απαντά σε προβλήματα του τύπου: 

* Πόσο περιμένει κάθε πελάτης κατά μέσο όρο;
* Πόσο είναι το μήκος της ουράς (πλήθος πελατών) που σχηματίζεται κατά μέσο όρο;
* Πόσο θα μειωθεί κατά μέσο όρο η ουρά αν προστεθεί ένας επιπλέον υπηρέτης (agent);
* Πόσοι agents πρέπει να υπάρχουν ώστε το πλήθος των χαμένων κλήσεων (abandoned calls) προς το σύνολο των εισερχομένων να είναι μικρότερο από 5% (abandonment rate < 5%)

Για την ουσιαστική μελέτη τέτοιων συστημάτων το βασικό εργαλείο είναι η Θεωρία Πιθανοτήτων και Στοχαστικών Ανελίξεων, αφού τα μαθηματικά πρότυπα των ουρών αναμονής είναι στοχαστικά (τυχαιοκρατικά).

## Πηγές
* Φακίνου Δημήτρη: *Ουρές Αναμονής*, Εκδόσεις «Συμμετρία», Αθήνα 2003

Κατηγορία:Παραγωγή
Κατηγορία:Επιχειρησιακή έρευνα
Κατηγορία:Στοχαστικές διαδικασίες
Mercedes-Benz Vaneo

Το **Mercedes-Benz Vaneo** (επίσημος κωδικός: **W414**) ήταν ένα μικρομεσαίο πολυμορφικό MPV αυτοκίνητο, που παρήχθη από τη γερμανική αυτοκινητοβιομηχανία Mercedes-Benz, από τον Σεπτέμβριο του 2001 έως τον Ιούλιο του 2005. Κατασκευαζόταν στο Ludwigsfelde, το οποίο βρίσκεται κοντά στο Βερολίνο.

## Βασικά στοιχεία
thumb|left|Οι πίσω συρόμενες πόρτες του Mercedes Vaneo.

Το Vaneo βασίστηκε στην πρώτη γενιά της Mercedes-Benz A-Class, δηλαδή στην A-Class W168. Οι εξωτερικές διαστάσεις του, ωστόσο, είχαν αυξηθεί σημαντικά και το μοντέλο ήταν 20 εκατοστά υψηλότερο και 41 εκατοστά μεγαλύτερο από την έκδοση με μακρύτερο μεταξόνιο του W168. Επίσης, η πρόσβαση στα πίσω καθίσματα του Vaneo γινόταν με συρόμενες πόρτες, ενώ οι μπροστινές πόρτες ήταν κανονικού ανοίγματος.

Εξαιτίας του γεγονότος ότι βασίστηκε στην πλατφόρμα της A-Class πρώτης γενιάς, κυκλοφόρησε αποκλειστικά με 4-κύλινδρους κινητήρες και ως μπροστοκίνητο, χωρίς να προσφέρει 4-κίνηση.

## Κινητήρες

Οι κινητήρες του Vaneo είχαν προέλθει επίσης από την A-Class και είχαν ισχύ 75 - 125 hp. Ο βασικός κινητήρας 1.4 λίτρων βενζίνης της A140, ωστόσο, δεν ήταν διαθέσιμος στο Vaneo, λόγω του αυξημένου βάρους έναντι της A-Class. Ως αποτέλεσμα, το εισαγωγικό μηχανικό σύνολο του Vaneo ήταν ο βενζινοκινητήρας των 1.6 λίτρων. Φυσικά διατέθηκε και ο κινητήρας ντίζελ των 1.7 λίτρων, όπως και στην A-Class, ισχύος 91 hp.

## Εμπορική πορεία και λόγοι διακοπής
[thumb|left|Mercedes-Benz Vaneo [ταξί στο Γκρατς, Αυστρία.]]

Οι αρχικές πωλήσεις του Vaneo δεν ανταποκρίθηκαν στις προσδοκίες του κατασκευαστή. Μόλις λίγους μήνες μετά την εισαγωγή, οι ρυθμοί παραγωγής του μειώθηκαν, λόγω της χαμηλότερης ζήτησης από τις αρχικές εκτιμήσεις. Ωστόσο, τα επίπεδα των πωλήσεων του Vaneo στα επόμενα χρόνια ήταν ανεκτά και το μοντέλο ήταν σχετικά κερδοφόρο. Τελικώς όμως, η παραγωγή του έληξε πρόωρα τον Ιούλιο του 2005, πριν συμπληρώσει 4 χρόνια στην παραγωγή, στα πλαίσια της τότε προσπάθειας της Mercedes-Benz να βελτιώσει επειγόντως την ποιότητα των μοντέλων της, που την οδήγησε στη διακοπή της παραγωγής όσων μοντέλων είχαν εισπράξει αρνητικά σχόλια στον τομέα αυτό. Ο διάδοχος του Vaneo έφτασε μόλις το 2012 και ήταν το Mercedes-Benz Citan.

## Παραπομπές


## Εξωτερικοί σύνδεσμοι
* 

Vaneo
Κατηγορία:Επαγγελματικά αυτοκίνητα
Κατηγορία:Γερμανικά αυτοκίνητα
Αφρανία

Η **Αφρανία** ήταν περίφημη αρχαία Ρωμαία ρήτωρ που άκμασε περί τον 1ο αιώνα π.Χ. κατά τους χρόνους των Εμφυλίων Πολέμων.

Έμεινε το όνομά της παροιμιώδες από τους υπέρμετρους βασάνους που δημιουργούσε στους δικαστές (Πραίτορες) με τις αλλεπάλληλες αγωγές της και τον τρόπο υπεράσπισης. Έγινε γνωστή από δύο χωρία των έργων, του Βαλέριου Μαξίμου και του Ουλπιανού.
 
Ειδικότερα από τα στοιχεία που διέσωσε ο δεύτερος η διαγωγή της Αφρανίας εντός των δικαστηρίων υπήρξε τέτοια ώστε να καταστεί υπαίτια της έκδοσης του διατάγματος "*qui feminis prohibet pro aliis postulare*" (= απαγορεύεται σε γυναίκες η από δικαστηρίου υπεράσπιση).

Η Αφρανία καταγόταν από την ομώνυμη ρωμαϊκή οικογένεια πληβείων και ήταν σύζυγος ρωμαίου πολιτικού. Πέθανε το 48 π.Χ.

## Πηγές
* "Μεγάλη Ελληνική Εγκυκλοπαίδεια" τομ.Στ΄, σελ.322.

Κατηγορία:Γυναίκες στην Αρχαία Ρώμη
Κατηγορία:Ρωμαίοι ρήτορες
Κτίρια αποθήκευσης πάγου

Τα **κτίρια αποθήκευσης πάγου** ήταν κτίρια τα οποία πριν την ανακάλυψη του ψυγείου χρησιμοποιούνταν για την αποθήκευση πάγου κατά την διάρκεια του χειμώνα για την χρησιμοποίηση του πάγου κατά την διάρκεια των θερινών μηνών. Μερικά από τα κτίρια αυτά ήταν υπόγειοι θάλαμοι οι οποίοι κατασκευάζονταν δίπλα σε φυσικές πηγές νερού, όπως λίμνες και είχαν διαφόρων ειδών μονώσεις. 

Κατά την διάρκεια του χειμώνα, ο πάγος και χιόνι μεταφέρονταν μέσα στο κτήριο αποθήκευσης πάγου πακεταρισμένο και μονωμένο συχνά με άχυρο ή πριονίδια. Ο πάγος μέσα στο κτίριο αυτό διατηρούνταν σε στερεή μορφή (αρκετές φορές μέχρι τον επόμενο χειμώνα) και χρησιμοποιούνταν ως πάγος τους θερινούς μήνες. Η κύρια λειτουργία του πάγου ήταν να διατηρήσει αλλοιώσιμα είδη τροφίμων τους θερινούς μήνες. Άλλες χρήσεις ήταν η δημιουργία κρύων ποτών, παγωτών και γλυκών.

Στο Ιράν υπάρχουν δείγματα κτηρίων αποθήκευσης πάγου (ονομάζονται στα Περσικά: یخچال - *γιακχάλ*) χτισμένα από λάσπη και τούβλα στις πόλεις μέσα στην έρημο. Συχνά νερό από κανάλια μέσω των συστημάτων ύδρευσης τύπου *[[κανάτ]]* έφταναν έξω από τα κτήρια πάγου *γιακχάλ*. Εκεί το χειμώνα δημιουργούταν πάγος ο οποίος αποθηκευόταν μέσα στο κτίριο. Αυτά τα κτίρια θεωρούνται αξιόλογα δείγματα περσικής αρχιτεκτονικής. 

## Δείτε Επίσης
*Κανάτ
*Ανεμόπυργος

## Παραπομπές


Αποθηκευση παγου
Μύθοι Λασιθίου

Οι **Μύθοι** είναι χωριό και έδρα ομώνυμης κοινότητας του δήμου Ιεράπετρας και της τέως Επαρχίας Ιεράπετρας που βρίσκεται στα νοτιοδυτικά του νομού Λασιθίου Κρήτης. 

Το χωριό βρίσκεται σε υψόμετρο 225 μέτρων, ενώ απέχει 19 χιλιόμετρα από την Ιεράπετρα και 4 χιλιόμετρα από τη θάλασσα. Στους Μύθους βρίσκεται το περίφημο φαράγγι Σαρακίνας ή Σαραντάπηχου, που αποτελεί πόλο έλξης πολλών επισκεπτών.

## Ιστορικά στοιχεία
Το όνομα του χωριού θεωρείται ότι είναι προελληνικό (Μίθοι). Είναι πιθανό να αναφέρεται σε συνθήκη του 113 π.Χ. ανάμεσα στην Ιεράπυτνα και τη Λατώ ως "... *τα εμ Μίτοις"*. Αν και η θέση αυτής της πόλης δεν έχει προσδιοριστεί με ακρίβεια, το πιθανότερο είναι να ήταν στη περιοχή των σημερινών Μύθων, άποψη στην οποία συνηγορεί η ύπαρξη αρχαιολογικών ευρημάτων κοντά στο χωριό. Στη θέση «Κάστελλος», βορειοδυτικά του χωριού, έχουν εντοπισθεί αρχιτεκτονικά κατάλοιπα και κεραμική σημαντικού εκτεταμένου αρχαίου οικισμού (ακρόπολη), που χρονολογούνται στην Υστερομινωική ΙΙΙΒ-Γ περίοδο. Στη θέση «Ζωνάρι» έχουν εντοπισθεί οικιστικά αρχιτεκτονικά κατάλοιπα και κεραμική, χρονολογούμενα από την Υστερομινωική ΙΙΙΓ έως και την Γεωμετρική περίοδο. Στη θέση «Λενικό» έχει εντοπιστεί μινωικός οικισμός.

## Διοικητικά στοιχεία
Οι Μύθοι αναφέρονται επίσημα το 1925 στο ΦΕΚ 27Α - 31/01/1925 να προσαρτώνται στην τότε  κοινότητα Μουρνιών. Το 1946 με το ΦΕΚ 373Α - 31/12/1946 το χωριό αποσπάστηκε από την Κοινότητα Μουρνιών και ορίστηκε έδρα της ομώνυμης  νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους ορεινούς οικισμούς Καρύδι, Μινός, Ορνιάς και Συκιά αποτελούν την κοινότητα Μύθων που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 έχει 350 κατοίκους.

*Δείτε: *'Κοινότητα Μύθων**'

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Ιεράπετρας
Αντίφιλος ο Βυζάντιος

Ο **Αντίφιλος ο Βυζάντιος** ήταν αρχαίος Έλληνας επιγραμματοποιός που έζησε την εποχή του Αυγούστου και του Τιβερίου. Θεωρείται από τους πιο κομψούς και γόνιμους ποιητές της Παλατινής Ανθολογίας, στην οποία σώζονται περί τα πενήντα άριστα επιγράμματά του. 

## Πηγές

*Νεώτερον Εγκυκλοπαιδικόν Λεξικόν Ηλίου τομ.Γ΄,  σελ.126
*Σίμος Μενάρδος, *Στέφανος*, εκδ. Ι.Ν.Σιδέρης, Αθήνα, 1924, σελ. 139.
*Βασίλης Λαζανάς, *Αρχαία ελληνικά επιγράμματα εμπνευσμένα από την Κόρινθο και την περιοχή της*, Αθήνα, 1971, σ. 134.

Κατηγορία:Παλατινή Ανθολογία
Κατηγορία:Ανθολογία του Πλανούδη
Κατηγορία:Αρχαίοι Βυζάντιοι
Night Time Lover

Το **Night Time Lover** είναι το δεύτερο single της Λα Τόγια Τζάκσον από το επώνυμο ντεμπούτο της. Το κομμάτι παράχθηκε από τον αδερφό της, Μάικλ, που εκτέλεσε τα κύρια φωνητικά στο ρεφρέν. Το τραγούδι γράφθηκε αρχικά για την Donna Summer με τον τίτλο *Fire Is The Feeling*.

Το τραγούδι έφθασε έως την 59η θέση του Billboard R&B Chart. Στην αυτοβιογραφία της Λα Τόγια, *[[La Toya: Growing up in the Jackson Family]]*, αναφέρει ότι ο Μάικλ άλλαξε την παραγωγή το τελευταίο λεπτό για να σιγουρευτεί ότι το κομμάτι δεν θα σκιάσει την επιτυχία του άλμπουμ *[[Off the Wall (άλμπουμ)|Off the Wall]]*. Τα αναφερόμενα mix του κομματιού φαίνεται να εμφανίστηκαν στην δημοπρασία της οικογένειας Τζάκσον στο Λας Βέγκας ως 553 *Night Time Lover Monitor Mix 2-12-80*.

Ο Μπόμπι ΝτεΜπάργκ, του συγκροτήματος Switch, τον οποίο ερωτεύτηκε η Τζάκσον, έγραψε το κομμάτι *You and I* ως απάντηση. Το τραγούδι αρχίζει με τους στίχους «You know, I was listening to the radio the other day, And I heard the words that you said that I'm your *Night Time Lover*».

Το κομμάτι *Lovely Is She* (επίσης από το άλμπουμ) ήταν το Β-side του single. Η Τζάκσον εκτέλεσε το κομμάτι για το πρόγραμμα της ολλανδικής τηλεόρασης, *Toppop*, το 1981.

## Παραπομπές


Κατηγορία:Τραγούδια του Μάικλ Τζάκσον
Κατηγορία:Singles του 1980
Κατηγορία:Τραγούδια του 1980
Απολλινάριος

Ο **Απολλινάριος** ήταν Έλληνας επιγραμματοποιός του 1ου αιώνα μ.Χ. Στην Παλατινή Ανθολογία σώζονται δύο σκωπτικά επιγράμματά του  (ΧΙ 399 και 421). Κατά τον Χέρμαν Μπέκμπυ περιλαμβανόταν στο Ανθολόγιο του Διογενιανού. Ο Oμπρετόν διερωτάται όμως μήπως πρόκειται για τον Απολλινάριο της Λαοδικείας (4ος αιώνας μ.Χ.) ή για τον πατέρα του Απολλινάριο της Αλεξανδρείας. 

## Πηγές

* Robert Aubreton, *Anthologie Grecque*, εκδ. Les Belles Lettres, Παρίσι, 1960, τομ.X, σελ.294 και 214.
* Εγκυκλοπαίδεια Πάπυρος-Λαρούς-Μπριτάννικα, λήμμα «Απολλινάριος».   

Κατηγορία:Παλατινή Ανθολογία
Κατηγορία:Ανθολόγιο του Διογενιανού
Κατηγορία:Ανθολογία του Πλανούδη
Juvenes Translatores

μικρογραφία|Juvenes Translatores
Ο διαγωνισμός "Juvenes Translatores"  (στα ελληνικά «Νέοι  Μεταφραστές») που ξεκίνησε το  2007, είναι ένας μεταφραστικός διαγωνισμός για μαθητές της δευτεροβάθμιας εκπαίδευσης της Ευρωπαϊκής Ένωσης (Ε.Ε.), ο οποίος οργανώνεται από την   (Γ.Δ.Μ.) της Ευρωπαϊκής Επιτροπής.

Ο επόμενος διαγωνισμός θα πραγματοποιηθεί τον Νοέμβριο του 2014. Ο διαγωνισμός διεξάγεται συνήθως μεταξύ 10:00 και 12:00 το πρωί (ώρα Βρυξελλών)

## Στόχοι
 
Οι στόχοι του διαγωνισμού  Juvenes Translatores είναι να προωθήσει :

* την εκμάθηση γλωσσών
* την πολυγλωσσία
* τη μετάφραση ως επάγγελμα

Ο διαγωνισμός στοχεύει να αυξήσει την επίγνωση  των νέων ανθρώπων για το πώς τα γλωσσικά προσόντα  βοηθούν τους Ευρωπαίους να επικοινωνούν καλύτερα και να εργάζονται προς μία κοινή κατανόηση, και υπογραμμίζει ότι οι σπουδές μετάφρασης είναι η απάντηση στην ολοένα αυξανόμενη ανάγκη για μεταφραστές στην  Ευρώπη.
                                   
## Βασικοί κανόνες

Οι **Juvenes Translatores** είναι ένας ετήσιος διαγωνισμός ανοιχτός σε μαθητές που έχουν κλείσει τα 17 τα συγκεκριμένο ημερολογιακό έτος - ο διαγωνισμός του 2014 είναι ανοιχτός σε μαθητές γεννημένους το 1997. Οι  διαγωνιζόμενοι μεταφράζουν ένα μονοσέλιδο κείμενο σε οποιονδήποτε από τους 552 δυνατούς γλωσσικούς συνδυασμούς  μεταξύ των 24 επίσημων γλωσσών της Ε.Ε., χρησιμοποιώντας έντυπα λεξικά (δεν επιτρέπονται οι ηλεκτρονικές συσκευές). Τα σχολεία από οποιαδήποτε χώρα της Ε.Ε. έχουν την δυνατότητα να εισαγάγουν πέντε μαθητές οποιασδήποτε εθνικότητας, με την προϋπόθεση ότι είναι εγγεγραμμένοι στο σχολείο. Ο αριθμός των σχολείων που παίρνουν μέρος (ανώτατο όριο 751) από κάθε χώρα εξαρτάται από τον αριθμό των εδρών που η χώρα τους διαθέτει στο Ευρωπαϊκό Κοινοβούλιο.

Εάν είναι πάρα πολλά τα σχολεία που θα δηλώσουν συμμετοχή από  μία συγκεκριμένη χώρα η επιτροπή χρησιμοποιεί μία τυχαία μέθοδο επιλογής μεταξύ αυτών. Οι μεταφραστές της Γ.Δ.Μ. αξιολογούν τις μεταφράσεις και επιλέγουν έναν νικητή για κάθε χώρα. Και οι 28 νικητές είναι προσκεκλημένοι στις Βρυξέλλες για να παραλάβουν το βραβείο τους και να παρευρεθούν στην τελετή απονομής των βραβείων.

## Ημερολόγιο

## Παραπομπές

**Εξωτερικοί σύνδεσμοι**

* Επίσημος δικτυακός τόπος των Juvenes Translatores
* Translators in the Making – 2010 Juvenes Translatores Contest Winners 
* No getting lost in translation, timesofmalta.com, ανακτήθηκε στις 11 Μαΐου 2011
* Students compete for EU translation prize, EurActiv, δημοσιεύτηκε στις 27 Νοεμβρίου 2008

Ευρωπαϊκή Ένωση
Κατηγορία:Ευρωπαϊκή Ένωση
Κατηγορία:Διαγωνισμοί
Κατηγορία:Γλωσσική πολιτική της Ευρωπαϊκής Ένωσης
Αρχίας ο Μακεδών

Ο **Αρχίας ο Μακεδών** ήταν Έλληνας επιγραμματοποιός. Κατά τον Hermann Beckby ταυτίζεται με τον Αρχία τον Αντιοχέα. Στην Παλατινή Ανθολογία σώζεται το VII 140 επίγραμμά του. 

## Πηγές
*Pierre Waltz, ‘’Anthologie Grecque’’, ed. Les Belles Lettres, Paris, 1960, vol.V, p. 175.
*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Αρχίας (4).  

## Εξωτερικοί σύνδεσμοι

Κατηγορία:Παλατινή Ανθολογία
Βουβός Πόθος

Ο **Βουβός πόθος** (Πρωτότυπος τίτλος: *The Spiral Staircase*) είναι Αμερικανική ταινία θρίλερ παραγωγής του 1946 σε σκηνοθεσία Ρόμπερτ Σιόντμακ βασισμένη στο μυθιστόρημα της Έθελ Λίνα Γουάιτ *Some Must Watch*.

## Υπόθεση
Στις αρχές του 20ου αιώνα στη Νέα Αγγλία, η Χέλεν (Ντόροθι Μακ Γουάιαρ), μια μουγγή κοπέλα εργάζεται ως συνοδός και προσωπική βοηθός, στο σπίτι της κυρίας Γουόρεν (Έθελ Μπάριμορ). Η κυρία Γουόρεν, που ζει με τους δύο της γιούς Στιβ (Γκόρντον Όλιβερ) και Άλμπερτ (Τζορτζ Μπρεντ), τη γραμματέα του Άλμπερτ, Μπλανς (Ρόντα Φλέμινγκ) και το υπηρετικό προσωπικό, ωθεί τη Χέλεν να φύγει από το σπίτι, καθώς ένας δολοφόνος δρα στην περιοχή, σκοτώνοντας νεαρές κοπέλες με αναπηρία. Ζητάει λοιπόν από το γιατρό Πάρι (Κεντ Σμιθ) που προσπαθεί να βοηθήσει τη Χέλεν να ανακτήσει την ομιλία της, να απομακρύνει την κοπέλα από την περιοχή. Όταν γίνεται φόνος μέσα στο σπίτι της, η κα Γουόρεν είναι πλέον σίγουρη ότι η ζωή της κοπέλας απειλείται. Σύντομα η Χέλεν θα βρεθεί πρόσωπο με πρόσωπο με το δολοφόνο, ο οποίος θα αποκαλύψει το πρόσωπό του.

## Παραλειπόμενα
* Ταινία βασισμένη σε μυθιστόρημα του 1933 της Έθελ Λίνα Γουάιτ, που συγκλόνισε το κοινό της εποχής εκείνης. Σκηνοθέτης ο Γερμανός Ρόμπερτ Σιόντμακ, υπεύθυνος επίσης για τη σκηνοθεσία των ταινιών: *Οι δολοφόνοι (The Killers)* της επόμενης χρονιάς με το Μπαρτ Λάνκαστερ και την Άβα Γκάρντνερ, *Το διπλό αίνιγμα (Dark Mirror, [[1946]])* με την Ολίβια Ντε Χάβιλαντ σε διπλό ρόλο, *Ο κόκκινος δαίμων του Λος Άντζελες (Criss Cross, [[1949]])* και *Ο φάκελος της Θέλμα Τζόρνταν (The File On Thelma Jordan, [[1950]])*.

* Η Τζόαν Κρόφορντ είχε ενδιαφερθεί αρχικά να ενσαρκώσει τη βωβή Χέλεν, αλλά ο πρόεδρος της Metro-Goldwyn-Mayer Λούι Μπι Μάγιερ δεν την άφησε να υποδυθεί το ρόλο της ανάπηρης λόγω της αποτυχίας της ταινίας *Η μορφή μιας γυναίκας (A Woman's Face)* του 1941. Έτσι ο ρόλος πήγε στην Ντόροθι Μακ Γκουάιαρ.

* Η ταινία παρουσιάζει αρκετές διαφορές με το μυθιστόρημα της Γουάιτ, με κυριότερο το γεγονός ότι η ηρωίδα του μυθιστορήματος ήταν ανάπηρη κι όχι μουγγή.

* Η Έθελ Μπάριμορ αδελφή των Τζον και Λάιονελ Μπάριμορ, προτάθηκε για όσκαρ Β' γυναικείου ρόλο το οποίο έχασε από την Αν Μπάξτερ, νικήτρια για την ταινία *Η κόψη του ξυραφιού (Razor's Edge, [[1946]])*.

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1946
Κατηγορία:Φιλμ νουάρ
Κατηγορία:Αγγλόφωνες ταινίες
Κατηγορία:Αμερικανικές ασπρόμαυρες ταινίες
Κατηγορία:Αμερικανικές ταινίες μυστηρίου
Κατηγορία:Ταινίες γυρισμένες στο Λος Άντζελες
Κατηγορία:Αμερικανικές ταινίες ψυχολογικού τρόμου
Κατηγορία:Ταινίες βασισμένες σε αμερικανικά μυθιστορήματα
Αρχίας ο νεότερος

Ο **Αρχίας ο νεότερος** είναι ελάχιστα γνωστός επιγραμματοποιός, που περιλαμβανόταν στον Στέφανο του Φιλίππου. Κατά τον Hermann Beckby και τον Η. Law ταυτίζεται με τον Αρχία τον Αντιοχέα. Στην Παλατινή Ανθολογία σώζεται το VII 278 επίγραμμά του. 

## Πηγές

*Η. Law, *Classical Philology*, XXXI, 1936, p. 225.
*Pierre Waltz, *Anthologie Grecque*, ed. Les Belles Lettres, Paris, 1960, vol.VIII, p. 281.
*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Αρχίας (4).  

Κατηγορία:Στέφανος του Φιλίππου
Κατηγορία:Παλατινή Ανθολογία
Δύναμη Κοριόλις

Η **δύναμη Κοριόλις** (*Coriolis force*) είναι φαινόμενη δύναμη η οποία εμφανίζεται σε μη αδρανειακά συστήματα αναφοράς. Πήρε το όνομά της από τον Γκασπάρ-Γκυστάβ ντε Κοριόλις. Ο δεύτερος νόμος του Νεύτωνα σε ένα σύστημα αναφοράς του οποίου οι άξονες περιστρέφονται με γωνιακή ταχύτητα {\vec \omega} γράφεται (για σταθερή μάζα) ως:

m \left(\frac{d^2 {\vec r}}{dt^2} \right)_R = m \left( \frac{d^2 {\vec r}}{dt^2} \right)_I - 2 m {\vec \omega} \times \frac{d {\vec r}}{dt} - m {\vec \omega} \times \left( {\vec \omega} \times {\vec r} \right) 

Ο δείκτης I υποδηλώνει το αδρανειακό σύστημα αναφοράς (άρα m \left( \tfrac{d^2 {\vec r}}{dt^2} \right)_I είναι η πραγματική δύναμη η οποία δέχεται το σώμα) και ο δείκτης R υποδηλώνει το περιστρεφόμενο σύστημα αναφοράς. Ως εκ τούτου, η επιτάχυνση του σώματος στο περιστρεφόμενο σύστημα αναφοράς είναι αποτέλεσμα της συνισταμένης της πραγματικής δύναμης που του ασκείται και δύο επιπλέον "φανταστικών" δυνάμεων, οι οποίες δεν έχουν κάποιο φυσικό αίτιο και δεν εμφανίζονται στο αδρανειακό σύστημα αναφοράς. Ο όρος -2 m {\vec \omega} \times \tfrac{d {\vec r}}{dt} αποτελεί τη δύναμη Κοριόλις, η οποία είναι πάντα κάθετη στην ταχυτητα του σώματος.

## Μετεωρολογία
Η δύναμη Κοριόλις εξηγεί την αντιωρολογιακή (ως προς παρατηρητή στον Νότιο πόλο) κίνηση του ανέμου στην επιφάνεια της Γης. Η επιφάνεια της γης λόγω της περιστροφής αλλάζει κατεύθυνση κι επομένως επιταχύνεται. Όμως σε ένα επιταχυνόμενο σύστημα αναφοράς δεν ισχύουν οι νόμοι κίνησης του Νεύτωνα. Η γη περιστρέφεται αντίθετα με τους δείκτες του ρολογιού και εξαιτίας αυτής της περιστροφής δημιουργείται μια φαινομενική δύναμη, η Κοριόλις (εκτρεπτική δύναμη). Αυτή προκαλεί μια εκτροπή της διάταξης των παγκοσμίων ανέμων, συγκεκριμένα εκτρέπει τη διεύθυνση του ανέμου στα δεξιά στο βόρειο ημισφαίριο και στα αριστερά στο νότιο ημισφαίριο. Έτσι, στο βόρειο ημισφαίριο ο άνεμος κινείται αντίθετα από τους δείκτες του ρολογιού γύρω από ένα βαρομετρικό χαμηλό, και με την φορά του ρολογιού γύρω από ένα βαρομετρικό υψηλό. Το αντίθετο συμβαίνει στο νότιο ημισφαίριο.

## Παραπομπές


Κατηγορία:Μετεωρολογία
Κατηγορία:Περιστροφική κίνηση
Κατηγορία:Κλασική μηχανική
Κατηγορία:Δύναμη
1322 Κοπέρνικος

μικρογραφία|3D μοντέλο του αστεροειδούς 1322 Κοπέρνικος
Ο **Κοπέρνικος (Coppernicus)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,399. Ανακαλύφθηκε το 1934 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του μεγάλου Πολωνού αστρονόμου Κοπέρνικου &mdash; η γραφή με δύο *p* που δεν επικράτησε είναι η προτιμώμενη από τον Γερμανό ιστορικό και βιογράφο Λέοπολντ Πρόβε (1821-1887).

## Φυσικά χαρακτηριστικά
Η μέση διάμετρος του Κοπέρνικου εκτιμάται σε 12,2 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,160. Ο Κοπέρνικος περιστρέφεται γύρω από τον εαυτό του μία φορά κάθε 3 ώρες και 58 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κοπερνικος
Κατηγορία:Νικόλαος Κοπέρνικος
Βιάνωρ επιγραμματοποιός

Ο **Βιάνωρ** ήταν γραμματικός και επιγραμματοποιός από την Βιθυνία. Έζησε στις αρχές του Α΄ μ.Χ. αιώνα και περιλαμβανόταν στον Στέφανο του Φιλίππου. Σώζονται περί τα 21 επιγράμματά του, από τα πολύ καλά της Παλατινής Ανθολογίας.

## Πηγές

*Αριστόξενος Σκιαδάς, εγκυκλοπαίδεια Πάπυρος-Λαρούς-Μπριτάννικα, λήμμα Βιάνωρ (εκτενές).  

Κατηγορία:Στέφανος του Φιλίππου
Κατηγορία:Παλατινή Ανθολογία
Κατηγορία:Ανθολογία του Πλανούδη
1323 Τουγκέλα

Ο **Τουγκέλα (Tugela)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,71. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά του από τον ποταμό Τουγκέλα της Νότιας Αφρικής.

## Φυσικά χαρακτηριστικά
Η μέση διάμετρος του Τουγκέλα εκτιμάται σε 58,44 χιλιόμετρα. Ο φασματικός τύπος του είναι **Xc** (κατά SMASSII), ενώ το γεωμετρικό άλβεδό του είναι 0,0567. Ο Τουγκέλα περιστρέφεται γύρω από τον εαυτό του μία φορά κάθε 19,5 ώρες, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τουγκελα
1324 Κνύσνα

Η **Κνύσνα (Knysna)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,664. Ανακαλύφθηκε το 1934 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και ονομάσθηκε έτσι από την ομώνυμη πόλη της Νότιας Αφρικής.

## Φυσικά χαρακτηριστικά
Η μέση διάμετρος της Κνύσνα δεν είναι γνωστή με κάποια ακρίβεια, καθώς το άλβεδό της είναι επίσης άγνωστο. Ο φασματικός τύπος της είναι **Sq**. Η Κνύσνα περιστρέφεται γύρω από τον εαυτό της μία φορά κάθε 2 ώρες και 33 λεπτά, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κνυσνα
Τεφρός καρχαρίας

Ο **τεφρός καρχαρίας** ή **γκρι υφαλοκαρχαρίας** (επιστημονική ονομασία *Carcharhinus amblyrhynchos* - *Καρχαρίνος ο αμβλύρρυγχος*) είναι ένα είδος καρχαρία της οικογένειας των Καρχαρινίδων. Είναι ένας από το πιο κοινούς υφαλοκαρχαρίες στον Ινδικό και Ειρηνικό ωκεανό, μαζί με τον λευκοπτέρυγο υφαλοκαρχαρία και το μαυροπτέρυγο υφαλοκαρχαρία. Αυτό το είδος εμφανίζεται συχνότερα σε ρηχά νερά κοντά στους κοραλλιογενείς υφάλους. Ο τεφρός καρχαρίας έχει το χαρακτηριστικό σχήμα υφαλοκαρχαρία, με μια ευρεία, στρογγυλή μύτη και μεγάλα μάτια. Το είδος αυτό μπορεί να διακριθεί από τα συναφή είδη, από το απλό ή με λευκό ακροπτέρυγο πρώτο ραχιαίο πτερύγιο, τις σκοτεινές άκρες των άλλων πτερυγίων, την ευρία μαύρη λωρίδα στο πίσω μέρος του ουριαίου πτερυγίου, και η έλλειψη κορυφογραμμής μεταξύ των ραχιαίων πτερύγιων. Τα περισσότερα άτομα είναι λιγότερο από 1,9 m, αν και έχουν βρεθεί άτομα με μήκος 2,6 μέτρα.

Οι τεφροί καρχαρίες είναι γρήγοροι κολυμβητές, ευκίνητα αρπακτικά που τρέφονται κατά κύριο λόγο με οστεϊχθύες και κεφαλόποδα. Η επιθετική συμπεριφορά τους, τους επιτρέπει να κυριαρχούν σε πολλά άλλα είδη καρχαρία στον ύφαλο, παρά το μέτριο μέγεθός τους. Πολλοί τεφροί καρχαρίες έχουν μια οικία ζώνη σε μια συγκεκριμένη περιοχή του υφάλου, στην οποία συνεχώς επιστρέφουν. Ωστόσο, είναι κοινωνικοί και όχι εδαφικοί. Κατά τη διάρκεια της ημέρας, αυτοί οι καρχαρίες σχηματίζουν συχνά ομάδες των 5 με 20 ατόμων κοντά σε κοραλλιογενείς υφάλους, χωρίζοντας το βράδυ καθώς οι καρχαρίες αρχίζουν να κυνηγούν. Τα ενήλικα θηλυκά σχηματίζουν επίσης ομάδες και σε πολύ ρηχά νερά, όπου η υψηλότερη θερμοκρασία του νερού μπορεί να επιταχύνει την ανάπτυξή τους ή των αγέννητων μικρών τους. Όπως και άλλα μέλη της οικογένειάς του, ο τεφρός καρχαρίας είναι ζωοτόκος, πράγμα που σημαίνει ότι η μητέρα τρέφει τα έμβρυά της μέσω της σύνδεσης του πλακούντα. Σε κάθε γέννα, ανά δύο χρόνια, γεννιούνται ένα έως έξι μικρά. Είναι λεία για τον λευκοπτέρυγο καρχαρία.

Ο τεφρός καρχαρίας ήταν τα πρώτα είδη καρχαρία γνωστά για την επίδειξη απειλής, μια στερεότυπη συμπεριφορά προειδοποίησης ότι είναι έτοιμος να επιτεθεί. Η απειλή περιλαμβάνει μια αψιδωτή στάση με χαρακτηριστικά πεσμένα θωρακικά πτερύγια, και μια υπερβολική κίνηση κολύμβησης από πλευρά σε πλευρά. Οι τεφροί καρχαρίες συχνά το κάνουν εάν συνοδεύονται ή περιορίζονται από τους δύτες για να δηλώσουν ότι τους αντιλαμβάνονται ως απειλή. Το είδος αυτό είναι υπεύθυνο για μια σειρά επιθέσεων σε ανθρώπους και θα πρέπει να αντιμετωπίζονται με προσοχή, ειδικά αν αρχίζουν να επιδεικνύονται. Οι τεφροί καρχαρίες αλιεύονται σε πολλούς τύπους αλιείας και είναι ευαίσθητοι στις τοπικές μείωσεις του πληθυσμού λόγω του χαμηλού ρυθμού αναπαραγωγής τους και της περιορισμένης διασποράς. Ως αποτέλεσμα, η Διεθνής Ένωση για τη Διατήρηση της Φύσης (IUCN) έχει αξιολογήσει αυτό το είδος ως σχεδόν απειλούμενο.

## Παραπομπές


Κατηγορία:Καρχαρινόμορφα
Κατηγορία:Καρχαρίες
Carcharhinus melanopterus

Ο **μαυροπτέρυγος υφαλοκαρχαρίας** (επιστημονική ονομάσία *Carcharhinus melanopterus* - *Καρχαρίνος ο μελανόπτερος*) είναι είδος καρχαρία στην οικογένεια των Καρχαρινίδων, που αναγνωρίζεται εύκολα από τα μαύρα ακροπτέρυγα, ιδίως στο πρώτο ραχιαίο και στο πυελικό πτερύγιο. 
## Ζωική περιγραφή
Είναι μεταξύ των πιο άφθονων καρχαριών που διαβιούν στους τροπικούς κοραλλιογενείς υφάλους του Ινδικού και του Ειρηνικού ωκεανού. Το είδος αυτό προτιμά ρηχά, παράκτια ύδατα και το πρώτο ραχιαίο πτερύγιό του εκτίθεται, με αποτέλεσμα να αποτελεί κοινή θέα στην περιοχή. Οι περισσότεροι μαυροπτέρυγοι υφαλοκαρχαρίες απαντώνται πάνω από προεξοχές υφάλων και αμμώδη επίπεδα, αν και είναι γνωστό επίσης ότι μπορεί να εισέλθει σε υφάλμυρα και γλυκά υδάτινα περιβάλλοντα. Το είδος αυτό φτάνει συνήθως σε μήκος το 1,6 m.

Οι μαυροπτέρυγοι υφαλοκαρχαρίες έχουν εξαιρετικά μικρές οικίες ζώνες και επιδεικνύουν ισχυρή πίστη χώρο, παραμένοντας εντός της ίδιας περιοχής έως και αρκετά χρόνια τη φορά. Είναι ενεργοί θηρευτές των μικρών οστεϊχθύων, κεφαλόποδων και οστρακόδερμων, και είναι επίσης γνωστό ότι τρέφονται με θαλάσσια φίδια και θαλασσοπούλια. Οι πτυχές της ιστορίας της ζωής του μαυροπτέρυγου υφαλοκαρχαρία είναι μεταβλητές και ορισμένες φορές αντικρουόμενες, και εν μέρει αντανακλούν τις γεωγραφικές διαφορές στο εσωτερικό του είδους. Όπως και άλλα μέλη της οικογένειάς του, αυτός ο καρχαρίας είναι ζωοτόκος με τα θηλυκά γεννούν 2-5 μικρά σε διετή, ετήσιο, ή ενδεχομένως εξαμηνιαίο κύκλο. Οι εκθέσεις της περιόδου κύησης ποικίλουν από 7-9, σε 10-11, και ενδεχομένως 16 μήνες. Στο ζευγάρωμα προηγείται το αρσενικό, που παρακολουθεί στενά πίσω από το θηλυκό, πιθανόν προσελκυόμενο από χημικά σήματα. Οι νεογέννητοι καρχαρίες βρίσκονται περαιτέρω παράκτια και σε πιο ρηχά νερά από τους ενήλικες, περιτριγυρίζοντας σε μεγάλες ομάδες σε περιοχές που πλημμυρίζουν από την υψηλή παλίρροια.

Ντροπαλός και δειλός, ο μαυροπτέρυγος υφαλοκαρχαρίας είναι δύσκολο να προσεγγιστεί και σπάνια αποτελεί κίνδυνο για τον άνθρωπο. Ωστόσο, οι άνθρωποι που περπατούν μέσα στα ρηχά νερά διατρέχουν κίνδυνο να δαγκωθούν τα πόδια τους κατά λάθος. Αυτός ο καρχαρίας χρησιμοποιείται για το κρέας, τα πτερύγια , και το λάδι από το συκώτι του, αλλά δεν θεωρείται ότι είναι εμπορικώς σημαντικό είδος. Η Διεθνής Ένωση για τη Διατήρηση της Φύσης (IUCN) έχει αξιολογήσει το μαυροπτέρυγο υφαλοκαρχαρία ως σχεδόν απειλούμενο. Παρά το γεγονός ότι το είδος στο σύνολό του εξακολουθεί να είναι εκτεταμένο και σχετικά άφθονο, η υπεραλίευση αυτού του καρχαρία, σε συνδυασμό με την αργή αναπαραγωγή του έχει οδηγήσει σε πτώση του πληθυσμού του.

## Παραπομπές


Κατηγορία:Καρχαρινόμορφα
Κατηγορία:Καρχαρίες
Εθνική Βουλγαρίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών Βουλγαρίας** (βουλγαρικά: Български национален отбор по баскетбол) εκπροσωπεί την Βουλγαρία στις διεθνείς καλαθοσφαιρικές διοργανώσεις της FIBA. Διοικείται από την Βουλγαρική Ομοσπονδία Καλαθοσφαίρισης (Българска Федерация по Баскетбол).

Η Βουλγαρία ανήκει στις χώρες που καλλιέργησαν συστηματικά το μπάσκετ κατά τις πρώτες δεκαετίες μετά το Β' Παγκόσμιο Πόλεμο, με τις εθνικές ομάδες τόσο των Ανδρών όσο και των Γυναικών να συγκαταλέγονται στις κορυφαίες της Ευρώπης. Μεταξύ 1951 - 1979 η ανδρική ομάδα συμμετείχε μόνιμα στην τελική φάση του Ευρωμπάσκετ με απολογισμό 1 αργυρό, 1 χάλκινο και αναδεικνύοντας δύο φορές τον πρώτο σκόρερ της διοργάνωσης (Ατανάς Γκολομέεφ, '73 και '75). Την ίδια περίοδο προκρίθηκε επίσης τέσσερις φορές στους Ολυμπιακούς Αγώνες, με καλύτερη θέση την 5η στους Ολυμπιακούς της Μελβούρνης.

Από τη δεκαετία του '80 και μετά οι παρουσίες της στο Ευρωμπάσκετ αραίωσαν, με την ομάδα - όσες φορές προκρίθηκε - να καταλαμβάνει συνήθως κάποια από τις τελευταίες θέσεις.

Για το 2025, η εθνική ομάδα καλαθοσφαίρισης ανδρών της Βουλγαρίας βρισκόταν στη 52η θέση της Παγκόσμιας Κατάταξης της FIBA.

## Παρουσία σε μεγάλες διοργανώσεις
**<small>Τελευταία ενημέρωση: Σεπτέμβριος 2022</small>**

### Ευρωμπάσκετ

### Παγκόσμια Πρωταθλήματα

### Ολυμπιακοί Αγώνες

## Δείτε επίσης

* Εθνική Βουλγαρίας (καλαθοσφαίριση γυναικών)
* Εθνική Βουλγαρίας Κ18 (καλαθοσφαίριση ανδρών)
* Εθνική Βουλγαρίας Κ16 (καλαθοσφαίριση ανδρών)
* Αθλητισμός στη Βουλγαρία

## Παραπομπές


## Εξωτερικοί σύνδεσμοι
*Επίσημη ιστοσελίδα της Βουλγαρικής Ομοσπονδίας Καλαθοσφαίρισης
*Εθνική Βουλγαρίας στον ιστότοπο της FIBA
*Εθνική Βουλγαρίας στο Eurobasket.com
*Στατιστικά αρχεία Εθνικής Βουλγαρίας στα Αρχεία της FIBA

Βουλγαρια
Ανδρων
καλαθοσφαιριση ανδρων